Hvad kan du se og lave i Ulan-Ude?
En by i Sibirien giver måske ikke umiddelbart et billede af et populært turistmål, men det er ikke desto mindre, hvad Ulan-Ude er. Byen ligger tæt på Asiens største ferskvandssø, Baikalsøen, som bliver besøgt af mange rejsende hvert år, og Ulan-Ude er desuden kendt som Ruslands buddhistiske centrum. Det skyldes både byens placering ved grænsen til Mongoliet og de tætte transportforbindelser til det østlige Asien, ikke mindst den Transmongolske Jernbane, der kører til Kinas hovedstad Beijing. Derfor er der naturligvis rige muligheder for at komme tæt på den buddhistiske kultur, blandt andet hvis du lægger vejen forbi Ivolginsky Datsan, som er det største buddhistiske tempel i Ulan-Ude. Herudover kan du besøge et af Ruslands største udendørsmuseer, Ulan-Udes Etnografiske Museum, som giver et godt indblik i områdets lange historie. Byen har også et rigt natteliv, som byder på mange tilbud til vestlige turister.